**El Joc De Les Paraules**

En Pol no s’ho havia passat gens bé a l’escola, la mestra els havia posat un munt de deures i per acabar-ho d’adobar acabava molt tard de waterpolo i els havia de fer quan arribés. A casa, com de costum, l’havien assaltat amb moltíssimes preguntes, però ni es va esforçar a contestar-les. Després d’engolir el sopar va pujar a la seva habitació. Un cop va mirar l’agenda va obrir el llibre de català i el va fullejar. Fent els deures es va adonar que el món de les lletres, s’assemblava a un joc d’aventures, escapar de paraules que amb els seus guions se’l volien menjar, els accents que eren armes contra ell.... La veritat és que s’assemblava a un joc: El Temple, havies de córrer per totes les caselles, agafar una clau i obrir la cambra central del temple. Ara bé, tot s’ha de dir, només adonar-se que era un joc s’hi va posar a jugar i s’ho va passar molt bé. Saquejava tot allò que trobava i aviat s’havia plantat al davant d’on hi havia la clau mestra. Tot just lluitava contra aquella llarguíssima paraula que l’Emma, una nena de la seva classe, el cridava... S’estava barallant contra una terrible paraula: Otorrinolaringòleg i necessitava ajuda. Junts, van aconseguir agafar la clau i tirar cal al temple, agafats de mans i molt feliços.

La portalada d’aquest, estava decorada amb milions de dibuixos maies en blanc i negre. Tot i que imposava respecte, van entrar-hi sense miraments. Van creuar passadissos fins arribar al centre, aviat se’n van penedir. Hi havia paraules i frases més llargues que mai us hàgiu imaginat... Quan anaven a reaccionar i a atacar... va sentir el seu nom, s’havia adormit a sobre del diccionari i la paraula temple apareixia com a primera entrada.

Havia sigut només producte de la seva imaginació?

**Pseudònim: Saphira**